**CONTRACT**

**nr. 81553/10.11.2020**

1. În temeiul legii 98/2016 privind achiziţiile publice, s-a încheiat prezentul contract de furnizare,

Între

|  |
| --- |
| **MUNICIPIUL ARAD**, cu sediul în B-dul Revoluţiei nr. 75, telefon 0257/281850, fax 0257/284744, cod fiscal 3519925, cont RO93TREZ24A705000200530X, deschis la Trezoreria Municipiului Arad, **reprezentată prin dl. Călin Bibarţ – Primar și dna. Claudia Grozavu, Director economic.** |

în calitate de **ACHIZITOR**,pe de o parte, **şi**

|  |
| --- |
| **SC LILE SERVICE GENERAL CONSTRUCTION SRL** |

în calitate de **FURNIZOR**, pe de altă parte.

**2. Definiţii**

2.1 În prezentul contract următorii termeni vor fi interpretaţi astfel:

1. Autoritate contractantă și Contractant - Părțile contractante, așa cum sunt acestea numite în prezentul Contract;
2. Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
3. Contract - prezentul Contract de achiziție publică de produse care are ca obiect **„Achiziţie şi montare stâlpi metalici de susţinere plăcuţe cu denumirea străziilor şi plăcuţe denumire străzi pe suporţii existenţi (clădiri, împrejmuiri)”**
4. cu titlu oneros, asimilat, potrivit Legii, actului administrativ, încheiat în scris, între Autoritatea contractantă și Contractant.
5. Despăgubire - suma, neprevăzută expres în Contractul, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;
6. Dispoziție - document scris(ă) emis(ă) de Autoritatea contractantă în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;
7. Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. Durata Contractului este egală cu durata de furnizare a produselor, pana la emiterea procesului verbal de receptie.
8. Contractul este considerat finalizat atunci când contractantul:
9. a furnizat toate produsele stabilite prin Contract și a prezentat toate Rezultatele, astfel cum este stabilit în Oferta sa și în Contract,
10. a remediat eventualele Neconformități care nu ar fi permis realizarea de către Autoritatea/entitatea contractantă a proiectului de investiție, în vederea obținerii beneficiilor anticipate și îndeplinirii obiectivelor comunicate prin Caietul de sarcini;
11. Forță majoră - potrivit art. 1351 NCC, dacă legea nu prevede altfel sau părţile nu convin contrariul, răspunderea este înlăturată atunci când prejudiciul este cauzat de forţă majoră. Forţa majoră este orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face mai oneroasă executarea obligaţiilor uneia din părţi
12. Întârziere - orice eșec al Contractantului sau al Autorității contractante de a executa orice obligații contractuale în termenul convenit;
13. Neconformitate (Neconformități) - produse de slabă calitate sau cu deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac obiectul produselor furnizate necorespunzător scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de sarcini.
14. Penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;
15. Personal - persoanele desemnate de către Contractant pentru îndeplinirea Contractului;
16. Prețul Contractului - Prețul plătibil Contractantului de către Autoritatea contractantă, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;
17. Prejudiciu – paguba produsă Autorității/entității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;
18. Proces-Verbal de Recepție a Produselor - documentul prin care sunt acceptate produsele furnizate, întocmit de Contractant și semnat de Autoritatea contractantă, prin care acesta din urmă confirmă conformitatea produselor în mod corespunzător de către Contractant și că acestea au fost acceptate de către Autoritatea contractantă;
19. Recepția - reprezintă operațiunea prin care Autoritatea contractantă își exprimă acceptarea față de produsele furnizate în cadrul contractului de achiziție publică și pe baza căreia efectuează plata;
20. Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
21. Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3. Interpretare**

3.1 În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

**4. Obiectul principal al contractului**

4.1 Furnizorul se obligă să furnizeze şi să moneze **Stâlpi metalici de susţinere plăcuţe cu denumirea străziilor şi plăcuţe denumire străzi pe suporţii existenţi (clădiri, împrejmuiri),** în conformitate cu propunerea tehnică, a caietului de sarcini şi a anelelor 1 şi 2 la acesta, în termenul convenit la punctul 6.1.

4.2 Achizitorul se obligă să plătească furnizorului, preţul convenit.

4.3 Plata se va efectua în conformitate cu preţul exprimat în propunerea financiară anexată prezentului contract.

**5. Preţul contractului**

5.1 – Valoarea tarifelor aplicate de furnizor, conform propunerii financiare – element al ofertei înregistrate sub nr. 75843/21.10.2020 este:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.  crt. | Denumire produs | UM | Nr. | Preț unitar (lei fără TVA) | Preț total (lei fără TVA) | Preț total (lei cu TVA) | Observații |
| 1 | Stâlpi metalici de susținere plăcuțe cu denumirea străzilor | buc | 10 | 1.700,00 | 17.000,00 | 20.230,00 | - prețul include plăcuțe, transport, manopera și materiale montare |
| 2 | Plăcuțe denumire străzi pe suporți existenți ( clădiri, împrejmuiri) | buc | 860 | 82,00 | 70.520,00 | 83.918,80 | - prețul include , transport, manopera și materiale montare) |
| **TOTAL GENERAL** | | | | | **87.520,00** | **104.148,80** |  |

Valoarea totala a contractului este de **87.520,00 lei fără TVA**, la care se adaugă **TVA în valoare de 16.628,80 lei.** Valoarea totală – **104.148,80 lei, TVA inclus.**

5.2 - Preţul final va cuprinde prețul plăcuțelelor cu denumirea străzilor (acestea făcând parte din dotarea stâlpilor), al transportului și materialelor pentru montare și fixare stâlp și plăcuțe, manopera de montare și fixare în locațiile precizate în comenzi.

5.3 – Prețul Contractului este ferm.

5.4 - Plata se face din Bugetul local al Municipiului Arad, Cap. 70.02 – Locuinţe, Servicii şi dezvoltare publică, Subcapitolul 70.02.50 Alte servicii în domeniile locuinţelor, serviciilor şi dezvoltării comunale, art. 20.05.30 Alte obiecte de inventar.

**6. Durata contractului**

6.1. **–** Durata prezentului contract este cu începere de la data semnării acestuia, până la data de 15.12.2020 inclusiv;

**7. Documentele contractului şi ordinea de precedenţă în interpretarea acestora**:

* Caietul de sarcini nr. 71117/02.10.2020 cu anexele 1 şi 2;
* Ofertă tehnică nr. 75843/21.10.2020;
* Ofertă financiară nr. 75843/21.10.2020.

**8. Obligaţiile principale ale furnizorului**

8.1 Furnizorul se obligă să furnizeze si sa monteze produsele la standardele şi performanţele prezentate în propunerea tehnică.

8.2 Furnizorul se obligă să furnizeze şi să monteze produsele, unde este cazul, astfel încât să se încadreze în durata contractului.

8.3 Furnizorul este pe deplin responsabil pentru furnizarea si montarea produselor convenite şi executarea lucărilor de montare a stâlpilor. Totodată, este răspunzător atât de siguranţa tuturor operaţiunilor şi metodelor de furnizare şi montare a produselor, de calitatea echipamentelor utilizate, cât şi de calificarea personalului folosit pe toată durata contractului.

**9. Obligaţiile principale ale achizitorului**

9.1 Achizitorul se obligă să recepţioneze produsele în termenul convenit şi să verifice daca acestea corespund cantitativ şi calitativ, în conformitate cu cerintele din caietul de sarcini şi a anexelor la aceste asumate de catre furnizor prin propunerea tehnica.

9.2 Factura fiscală nu poate fi emisă anterior datei procesului verbal de recepţie.

9.3 Achizitorul se obligă să plătească facturile în 30 de zile de la data înregistrării acestora la Registratura Primăriei Municipiului Arad.

9.4 - Dacă achizitorul nu onorează facturile în 60 zile de la data inregistrarii acestora, furnizorul are dreptul de a sista furnizarea produselor. Imediat ce achizitorul onorează factura, furnizorul va proceda la reînceperea furnizării şi montării produselor în cel mai scurt timp posibil.

**10. Sancţiuni pentru neîndeplinirea culpabilă a obligaţiilor**

10.1 În cazul în care, din vina sa exclusivă, furnizorul nu reuşeşte să-şi execute obligaţiile asumate prin contract, atunci achizitorul are dreptul de a deduce ca penalităţi, 0,03% din plata neefectuată pentru fiecare zi de întârziere, pana la indeplinirea efectiva a obligatiilor.

10.2 În cazul în care achizitorul nu onorează facturile în termen de 60 zile de la înregistrarea acestora, atunci acesta are obligaţia de a plăti ca penalitate 0,03 % din plata neefectuată pentru fiecare zi de întârziere, până la îndeplinirea efectiva a obligatiilor.

10.3 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

10.4 Achizitorul îşi rezervă dreptul de a denunța unilateral contractul, printr-o notificare scrisă, adresată furnizorului, cu respectarea termenului de preaviz de 15 zile. Denunțarea unilaterală a contractului nu prejudiciază și/sau nu limitează dreptul la acțiune a furnizorului.

10.5 - Achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) furnizorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea 98/2016;

b) contractul nu ar fi trebuit să fie atribuit furnizorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**11. Garanţia de bună execuţie a contractului**

Nu este cazul

**12. Recepţie, inspecţii şi teste**

12.1 - Achizitorul sau reprezentantul său are dreptul de a inspecta produsele şi modul de montare şi fixare, cantitativ şi calitativ pentru a verifica conformitatea cu specificaţiile din caietul de sarcini, a anexelor 1 şi 2 la acesta şi propunerea tehnică.

12.2 Inspecţiile şi testele din cadrul recepţiei finale (calitative) se vor face la destinaţia finală a produselor, în conformitate cu cerintele caietului de sarcini şi a anexelor 1 şi 2 la acesta.

12.3 Dacă produsele inspectate nu corespunde specificaţiilor tehnice, respectiv criteriilor de calitate, achizitorul are dreptul să le respingă, iar furnizorul are obligaţia, fără a modifica preţul contractului, de a înlocui produsele cu altele conforme cu specificatiile tehnice.

12.4 Dreptul achizitorului de a inspecta şi, dacă este necesar, de a respinge nu va fi limitat sau amânat datorită faptului că produsele au fost inspectate şi de furnizor, cu sau fără participarea unui reprezentant al achizitorului, anterior livrării acestora la destinaţia finală.

12.5 Prevederile clauzelor 12.1 - 12.4 nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

12.6 Produsele (stâlpii metalici şi plăcuțele denumire străzi) vor avea o garanţie de 36 de luni de la amplasarea propriu-zisă pe domeniul public. Furnizorul va transmite achizitorului următoarele documente care însoțesc produsele (plăcuțele denumire străzi și stâlpi metalici): declarație de conformitate, certificat de calitate, certificat de garanție.

**13. Ambalare şi marcare**

13.1 Furnizorul are obligaţia de a ambala produsele, dacă acestea vor fi supuse transportului, pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului, în aşa fel încât să ajungă în bună stare la destinaţia finală.

13.2 Ambalarea, marcarea şi documentaţia din interiorul sau din afara pachetelor vor respecta strict cerinţele ce vor fi special prevăzute în contract, inclusiv cerinţele suplimentare.

**14. Livrarea şi documentele care însoţesc produsele**

14.1 - Furnizorul are obligaţia de a livra si monta produsele pentru care a fost necesar transportul la alt amplasament decât cel de destinaţie (ex.: ateliere proprii), respectând:

a) datele din caietul de sarcini cu anexele 1 şi 2, asumate de catre acesta prin propunerea tehnica,

14.2 - Furnizorul va transmite achizitorului documentele care însoţesc produsele:

* Declarația de conformitate;
* Certificatul de calitate;
* Certificatul de garantie a produsului.

14.3 Certificarea de către achizitor a faptului că produsele care au fost livrate şi montate se face după recepţie, prin semnarea de primire de către reprezentantul autorizat al acestuia, pe documentele emise de furnizor.

14.4 Livrarea și montarea produselor trebuie sa se facă în durata de valabilitate a contractului, în amplasamentele specificate în comandă. Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.

**15. Amendamente**

15.1 - Cu exceptia clauzelor 5 şi 6, partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

**16. Întârzieri în îndeplinirea contractului**

16.1 - Furnizorul are obligaţia de a-și îndeplini obligațiile contactuale asumate în termenul prevăzut la punctul 6.1, în conformitate cu cerinţele caietului de sarcini şi a anexelor la acesta.

**17. Forţa majoră**

17.1 - Forţa majoră este constatată de o autoritate competentă.

17.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

**18. Soluţionarea litigiilor**

18.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2 - Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**19. Limba care guvernează contractul**

19.1 - Limba care guvernează contractul este limba română.

**22. Comunicări**

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

20.2 - Comunicările dintre părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**22. Legea aplicabilă contractului**

22.1 - Contractul va fi interpretat conform legilor din România.

Părţile au înţeles să încheie prezentul contract în trei exemplare, unul pentru furnizor şi două pentru achizitor.

**Achizitor Furnizor**

**PRIMAR SC LILE SERVICE GENERAL**

**Călin Bibarţ CONSTRUCTION SRL**

**DIRECTOR GENERAL**